ନୂଆଦିଲ୍ଲୀ, ମାର୍ଚ୍ଚ ୧୮(ଲୋକାଲ ୱାୟାର): ଭାରତର ପ୍ରାଣକେନ୍ଦ୍ର ରାଜଧାନୀ ଦିଲ୍ଲୀସ୍ଥିତ ଇଣ୍ଡିଆ ଗେଟ୍ ଲନଠାରେ ଓଡ଼ିଆ ସମାଜ ଦ୍ୱାରା ଆୟୋଜନ ୩ ଦିନ ବ୍ୟାପୀ 'ଓଡ଼ିଶା ପର୍ବ-୨୦୧୯' ରବିବାର ସନ୍ଧ୍ୟାରେ ଉଦଯାପିତ ହୋଇ ଯାଇଛି ।
ଦେଶବିଦେଶର ଦର୍ଶକ ଉତ୍ସବରେ ଓଡ଼ିଶାର ଅସଲ ସ୍ୱାଦକୁ ଚାଖିବା ସହ ଓଡ଼ିଶାର ସମୃଦ୍ଧ ସାଂସ୍କୃତିକ ଲୋକାଚାରୀ ସ୍ୱାଦ ମଧ୍ୟ ଅନୁଭବ କରିପାରିଛନ୍ତି । ଲକ୍ଷାଧିକ ଜନତା ଓଡ଼ିଶାର ପ୍ରାଚୀନ ନୈାବାଣଜ୍ୟ ଇତିହାସରୁ ଆରମ୍ଭ କରି ସମକାଳୀନ ସମୟ ପର୍ଯ୍ୟନ୍ତର ଯାତ୍ରା ତଥା ଭବିଷ୍ୟତର ଓଡ଼ିଶା ଗଠନର ଲକ୍ଷ୍ୟକୁ ଦେଖି ବେଶ୍ ଖୁସି ଏବଂ ରୋମାଞ୍ଚିତ ହୋଇଥିଲେ ।
'ଓଡ଼ିଶା ପର୍ବ -୨୦୧୯', ଓଡ଼ିଶାର ସଂସ୍କୃତି, ପରମ୍ପରା, ଐତିହ୍ୟ ଏବଂ ବ୍ୟଞ୍ଜନକୁ ବିଶ୍ୱ ଦରବାରରେ ପରିଚିତ କରାଇବା ପାଇଁ ଗତ ୧୫ ତାରିଖରେ ଆରମ୍ଭ ହୋଇଥିଲା ।
ଉଦଯାପନୀ ଉତ୍ସବରେ ଝାଡ଼ଖଣ୍ଡ ରାଜ୍ୟପାଳ ଦ୍ରୈାପଦୀ ମୁର୍ମୁ, ସୁପ୍ରିମ କୋର୍ଟର ପୂର୍ବତନ ବିଚାରପତି ଡଃ ଅରିଜିତ ପଶାୟତ ଏବଂ ଓଡିଶୀ ନୃତ୍ୟ ପ୍ରବୀଣା ତଥା ସାଂସଦ, ରାଜ୍ୟସଭା ପଦ୍ମ ବିଭୂଷଣ ଡଃ ସୋନାଲ୍ ମାନସିଂହ, ଓଡ଼ିଆ ସମାଜର ସଭାପତି ସିଦ୍ଧାର୍ଥ ପ୍ରଧାନ ଓ ଟ୍ରଷ୍ଟି ହିରଣ୍ୟ ମହାନ୍ତି ପ୍ରମୁଖ ଉପସ୍ଥିତ ଥିଲେ ।
ଏହି ଅବସରରେ ଶ୍ରୀମତି ମୂର୍ମୁ କହିଥିଲେ ଯେ, ଓଡ଼ିଶା ଏକ ସହସ୍ର କୀର୍ତ୍ତିରାଜିର ଭୂମି । ଓଡ଼ିଶା କଳା, ସଂସ୍କୃତି, ଖାଦ୍ୟ, ହସ୍ତକଳାକୁ ଲୋକଲୋଚନକୁ ଆଣିବା ପାଇଁ ଏହି ଓଡ଼ିଶା ପର୍ବ ଏକ ବିଶାଳ କାର୍ଯ୍ୟକ୍ରମ । ଓଡ଼ିଶାର କଳାକାରମାନଙ୍କୁ ଉତ୍ସାହିତ କରିବା ପାଇଁ ଏହା ବଡ଼ ମାଧ୍ୟମ । ଓଡ଼ିଶାର ଇତିହାସ ଯେତିକି ଗୈାରବମୟ, ଓଡ଼ିଶାର ଭବିଷ୍ୟତ ସେତିକି ଗୈରବମୟ ହେବ ବୋଲି ମୋର ବିଶ୍ୱାସ ।
ଓଡ଼ିଆ ସମାଜର ସଭାପତି ସିଦ୍ଧାର୍ଥ ପ୍ରଧାନ ଉଦଯାପନୀ ଅବସରରେ କହିଥିଲେ ଯେ, ଓଡ଼ିଶା ପର୍ବ ଏକ ବ୍ରାଣ୍ଡ ଭାବେ ପରିଚିତ ହୋଇଛି । ଜାତୀୟ ସ୍ତରରେ ଓଡ଼ିଆମାନଙ୍କୁ ପରିଚିତ କରାଇପାରିଛି । ଆଗାମୀ ଦିନରେ ଏହା ଆହୁରି ବଡ଼ ଆକାରର କରାଯିବା ନେଇ ସେ ତାଙ୍କ ବକ୍ତବ୍ୟ ରଖିଥିଲେ ।
ଓଡ଼ିଶା ପର୍ବର ଏହି ଅନ୍ତିମ ଦିବସର ସାଂସ୍କୃତିକ ସନ୍ଧ୍ୟା ଫ୍ୟୁଜନ ପାରମ୍ପରିକ ମୁଖା ନୃତ୍ୟ ଓ ପଶୁ ମୁଖା ନୃତ୍ୟ ଦ୍ୱାରା ଆରମ୍ଭ କରାଯାଇଥିଲା । ପଦ୍ମ ବିଭୂଷଣ ଗୁରୁ ଡଃ ସୋନାଲ୍ ମାନସିଂହ ଓ ଗ୍ରୁପଙ୍କ ଦ୍ୱାରା ପରିବେଷିତ ଓଡ଼ିଶୀ ନୃତ୍ୟ କଳିଙ୍ଗ ରଙ୍ଗ ଦର୍ଶକଙ୍କ ମନ ମୋହିବାରେ ବେଶ୍ ସକ୍ଷମ ହୋଇପାରିଥିଲା । ଓଡ଼ିଶାର ଖ୍ୟାତନାମା ଗାୟକ ଗାୟିକା ତାନସେନ ସିଂ, ସୈାରିନ ଭଟ୍ଟ ଓ ଚେଲସୀ ବେଉରାଙ୍କ ଚିତ୍ତାକର୍ଷକ ସଙ୍ଗୀତ ସନ୍ଧ୍ୟା ସଙ୍ଗୀତପ୍ରେମୀଙ୍କୁ ବେଶ୍ ବିଭୋର କରିଥିଲା ।
ରସରକେଲି- ପଶ୍ଚିମ ଓଡ଼ିଶାର ପ୍ରମୁଖ ନୃତ୍ୟ କଳା, ନୃତ୍ୟ ମାଧ୍ୟମରେ ସମର କଳା ପ୍ରଦର୍ଶନୀ, ଫ୍ରି ଷ୍ଟାଇଲ ନୃତ୍ୟ ଆଶାର ଆଲୋକ, ଛଉ ନୃତ୍ୟ ଶୈଳୀରେ ପାରମ୍ପରିକ ନୃତ୍ୟାଭିନୟ ମହିଷାସୁର ମର୍ଦ୍ଦିନି ମା ଦୁର୍ଗା, ଝୁମର ଆଦିବାସୀ ନୃତ୍ୟ ଯାତ୍ରା ଦେଖା କେ, ଓଲିଉଡ ନୃତ୍ୟ ପର୍ବପର୍ବାଣୀ ଆଦି ଅନ୍ତିମ ସନ୍ଧ୍ୟାର ଥିଲା ଅନ୍ୟାନ୍ୟ ଆକର୍ଷଣ ।
ଏହି ତିନି ଦିନିଆ ଉତ୍ସବରେ ଅନ୍ୟତମ ମୁଖ୍ୟ ଆକର୍ଷଣ ଥିଲା ପାରମ୍ପରିକ ଓଡ଼ିଆ ବ୍ୟଞ୍ଜନ, ଯାହା କି କେବଳ ଯେ ଓଡ଼ିଆ ଲୋକଙ୍କ ପୁରାତନ ସ୍ମୃତିକୁ ଉଜାଗର କରିଥିଲା ତାହା ନୁହେଁ, ଏଥିସହିତ ଦିଲ୍ଲୀବାସୀଙ୍କ ଭାବନା ସହିତ ଏହା ଜଡ଼ିତ କରିଥିଲା । ପାଟିରୁ ଲାଳ ବାହାରିବା ଭଳି ସୁସ୍ୱାଦୁ ବ୍ୟଞ୍ଜନ, ଆମିଷ ରୁ ନିରାମିଷ ଓଡ଼ିଆ ଥାଳି ଠାରୁ ଆରମ୍ଭ କରି ଅନନ୍ୟ ସାମୁଦ୍ରିକ ଖାଦ୍ୟ ଆଗନ୍ତୁକଙ୍କ ବେଶ ପସନ୍ଦ ମୁତାବକ ହୋଇପାରିଥିଲା ।
ଓଡ଼ିଶା ପର୍ବର ଏହି ତୃତୀୟ ସଂସ୍କରଣ ପୂର୍ବ ବର୍ଷ ପରି ୨ ଲକ୍ଷ ୬୦ ହଜାର ବର୍ଗଫୁଟ କ୍ଷେତ୍ର ମଧ୍ୟରେ ପରିବ୍ୟାପ୍ତ ହୋଇଥିଲା । ଏହି କାର୍ଯ୍ୟକ୍ରମ ଓଡ଼ିଶାର ସମୃଦ୍ଧ ଐତିହ୍ୟକୁ ଉଜ୍ଜିବୀତ କରିବା ସହ ଭବିଷ୍ୟତର ଓଡ଼ିଶା ଗଠନ ପାଇଁ ଥିବା ଲକ୍ଷ୍ୟକୁ ରୂପ ଦେବା ପାଇଁ କରିଥିଲା ଅଦମ୍ୟ ପ୍ରୟାସ । ପ୍ରଦର୍ଶନୀର ପ୍ରବେଶଦ୍ୱାରଟିକୁ ପାରମ୍ପରିକ ବୋଇତ ଶୈଳୀରେ ନିର୍ମାଣ କରାଯାଇଥିଲା ଯାହାକି ଓଡ଼ିଶାର ଗୌରବମୟ ନୌବାଣିଜ୍ୟ ଇତିହାସକୁ ମନେପକାଇ ଦେଇଥିବାବେଳେ ଏହି ପ୍ରବେଶ ଦ୍ୱାରରେ ଚିତ୍ରିତ ସୂର୍ଯ୍ୟୋଦୟ ପୂର୍ବଭାରତର ବିକାଶକୁ ପ୍ରତିପାଦିତ କରୁଥିଲା, ବିଶେଷ ଭାବେ ଏହା ଓଡ଼ିଶାର ବିକାଶକୁ ଦର୍ଶାଉଥିଲା ।
ଏକ ସମୃଦ୍ଧ ଏବଂ ପରିସ୍ଫୁଟ ଓଡ଼ିଶା ଗଠନର ଲକ୍ଷ୍ୟ ନେଇ ପଦ୍ମଫୁଲର ପ୍ରଚ୍ଛଦପଟ୍ଟରେ ଏକ ବିଶାଳ ମଞ୍ଚର ନିର୍ମାଣ କରାଯାଇଥିଲା ଯେଉଁଠାରେ ପ୍ରତ୍ୟେକ ସନ୍ଧ୍ୟାରେ ରଙ୍ଗାରଙ୍ଗ ସାଂସ୍କୃତିକ କାର୍ଯ୍ୟକ୍ରମ ପରିବେଷଣ କରାଯାଉଥିଲା । ଏଠାରେ ନିର୍ମିତ ଓଡ଼ିଶାର ଭୁବନେଶ୍ୱରସ୍ଥିତ ପ୍ରମୁଖ ମୁକ୍ତେଶ୍ୱର ମନ୍ଦିର, ପୁରାତନ ସମୟରେ ଗମନାଗମନର ମାଧ୍ୟମ ଶଗଡ଼ ଗାଡ଼ି, ପାଲିଙ୍କି, ଚା' କେଟିଲ୍ ଆଦିର କ୍ଷୁଦ୍ରକୃତି ଓଡ଼ିଶାର ଗ୍ରାମୀଣ ପରିବେଶର ଅନୁଭବ ପ୍ରଦାନ କରୁଥିବା ବେଳେ ପ୍ରତି ସ୍ଥାନରେ ଦର୍ଶକମାନେ ସେଲଫି ଫଟୋ ଉଠାଇବାର ସୁଯୋଗ ପାଇଥିଲେ ।
ଓଡ଼ିଶାର ନୌବାଣିଜ୍ୟ ସମୟରେ ସାଧବ ପୁଅମାନେ ସାତଦରିଆ ପାରିରୁ ଆଣୁଥିବା ମୂଲ୍ୟବାନ ପଦାର୍ଥକୁ ସାଇତି ରଖିବା ପାଇଁ ତଥା ପ୍ରତ୍ୟେକ ଓଡ଼ିଆ ପରିବାରର ପରିଚୟ ଓ ପାରମ୍ପରିକ ଭଣ୍ଡାର 'ସିନ୍ଦୁକ'ର କ୍ଷୁଦ୍ରାକୃତିରେ ସୁସଜ୍ଜିତ ସୌରକିରଣ ଭବିଷ୍ୟତର ଓଡ଼ିଶା ଗଠନର ଲକ୍ଷ୍ୟକୁ ବେଶ୍ ଚମତ୍କାର ଭାବେ ଦର୍ଶାଉଥିଲା । 'ଉକ୍ରଳ ଉଦୟ' ବିଷୟବସ୍ତୁ ଆଧାରିତ ୩ଡି ଫିଲ୍ମ ଟି ଏହି କାର୍ଯ୍ୟକ୍ରମର ହୋଇଥିଲା ମୁଖ୍ୟ ଆକର୍ଷଣ ।
ଓଡ଼ିଶାର ସମୃଦ୍ଧ ସାଂସ୍କୃତିକ ପରମ୍ପରା ଉପରେ ପର୍ଯ୍ୟବେଷିତ ଏହି ଉତ୍ସବରେ ୮୦ ରୁ ଊଦ୍ଧ୍ୱର୍ ହସ୍ତତନ୍ତ, ହସ୍ତକଳା, ଯାତ୍ରା କାର୍ଯ୍ୟକ୍ରମ ଏବଂ ଖାଦ୍ୟ ଷ୍ଟଲ ଖୋଲାଯାଇଥିଲା । ଉତ୍ସବରେ ବହୁସଂଖ୍ୟାରେ ଆଗନ୍ତୁକଙ୍କ ଏହି ଷ୍ଟଲଗୁଡ଼ିକରେ ଭିଡ଼ ଜମାଇଥିବା ଦେଖିବାକୁ ମିଳିଥିଲା ଏବଂ ଓଡ଼ିଶାର କଳା ଏବଂ ଶିଳ୍ପର ପ୍ରସିଦ୍ଧ କାରୁକାର୍ଯ୍ୟକୁ ଦେଖି ବେଶ୍ ଖୁସି ଅନୁଭବ କରିଥିଲେ ।
ମହିଳାମାନେ ବିଶେଷ କରି କିଶୋରୀମାନେ ଢୋକରା ପ୍ରସ୍ତୁତ ଅଳଙ୍କାର ଷ୍ଟଲ, ଶାଢୀ, କୁର୍ତା, ଚାନ୍ଦୁଆ, ଝୋଟରୁ ପ୍ରସ୍ତୁତ ସାମଗ୍ରୀ ଆଦି ଷ୍ଟଲରେ ଭିଡ଼ ଜମାଇଥିବା ବେଳେ ଅନେକ ସେଲ୍ଫି ନେଉଥିବା ଦେଖିବାକୁ ମିଳିଥିଲା । ସେମାନଙ୍କ ପ୍ରତିକ୍ରିୟା ସକରାତ୍ମକ ଥିବା ଅନେକ ହସ୍ତତନ୍ତ ଏବଂ ହସ୍ତଶିଳ୍ପ ବ୍ୟବସାୟୀ କହିଛନ୍ତି, ଯେଉଁମାନେ ଦର୍ଶକ ଓ ଅତିଥିମାନଙ୍କ ଠାରୁ ସେମାନଙ୍କ ସୃଜନୀ ପାଇଁ ବେଶ୍ ପ୍ରଂଶସା ପାଇଛନ୍ତି । ପରିବେଶ ପୂର୍ଣ୍ଣ ଭାବେ ଉତ୍ସବମୁଖର ଥିଲା ଏବଂ ନିଶ୍ଚିତ ଭାବେ ଲୋକଙ୍କ ମନରେ ଅନେକ ସମୟ ପର୍ଯ୍ୟନ୍ତ ଏହି ପର୍ବ ଉଜାଗର ହୋଇ ରହିବ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
